แนวโน้มหุ้นปรับขึ้นต่อ
นักวิเคราะห์ฯคาดตลาดหุ้นไทยเช้านี้ปรับตัวขึ้นต่อตามตลาดภูมิภาค หลังคลายกังวลจีน
29 ต.ค. 2565

นักวิเคราะห์ฯคาดตลาดหุ้นไทยเช้านี้ปรับตัวขึ้นต่อตามตลาดภูมิภาค หลังคลายกังวลจีน
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซียพลัส กล่าวว่า ดัชนีตลาดหุ้นไทยเช้านี้คาดว่าจะปรับตัวขึ้นต่อตามตลาดภูมิภาค จากที่วานนี้ดัชนีตลาดหุ้นไทยมีการรีบาวด์แรงในช่วงท้ายของตลาด จากการที่นักลงทุนคลายความกังวลเกี่ยวกับภาวะสภาพคล่องตึงตัวของจีน ที่ทางการจีนได้มีการออกมาประกาศว่ามีความพร้อมที่จะมีการอัดฉีดเงินเข้าระบบ แต่อย่างไรก็ตามมองว่ายังมีแนวต้านอยู่ที่ 1,400 จุด ซึ่งยังมองแนวโน้มตลาดยังมีความผันผวนค่อนข้างมาก
ตลาดหุ้นภูมิภาคเช้านี้ ดีดตัวกลับขึ้นมาอยู่ในแดนบวกเป็นส่วนใหญ่  พร้อมให้กรอบแกว่งไว้ที่ แนวรับ 1,360 จุด และแนวต้าน 1,400 จุด